דוד זבה (נולד ב-13 באוגוסט 1968) הוא מוזיקאי, מנצח, מעבד, מתזמר, מלחין, קורפטיטור, זמר ופסנתרן ישראלי. משמש כראש המחלקה הווקאלית באקדמיה למוסיקה ולמחול בירושלים, מנצח הבית בתזמורת סימפונט רעננה, ומנצח באופרה הישראלית החדשה.
פעילות מוזיקלית.
זבה משמש מנהל מוזיקלי של "מיתר אופרה סטודיו" - הסטודיו לאמנים צעירים של האופרה הישראלית החדשה, מנצח הבית של תזמורת סימפונט רעננה, מנצח באופרה הישראלית החדשה, מרצה בכיר וראש המחלקה הווקאלית באקדמיה למוסיקה ולמחול בירושלים, מנהל מוזיקלי ומנצח של חבורות זמר, משתתף בפסטיבלי מקהלות בעולם ומופיע דרך קבע בקונצרטים והקלטות בישראל ומחוצה לה כמנצח, כפסנתרן וכזמר.
בעל תואר מאסטר בקומפוזיציה ותואר אמן בזמרה בהצטיינות יתרה מהאקדמיה למוזיקה ע"ש רובין בת"א. למד ניצוח באקדמיה למוסיקה ולמחול בירושלים אצל מנדי רודן. זכה במלגות קרן התרבות אמריקה-ישראל, קרן "מוסט" והאופרה הישראלית החדשה, "המכון הישראלי לאומנות הזמרה" ובמקום ראשון בתחרות האקדמיה בזמרה.
זוכה פרס רוזנבלום לאומנויות הבמה מטעם עריית תל אביב יפו לשנת 2020.
העשייה המוזיקלית של דוד זבה כוללת הלחנה, עיבודים מוזיקליים, תזמור, עריכה, תרגום וכתיבת לברית של אופרות ושירה אמנותית. ניהול מוזיקלי, הופעה על הבמה כמנצח, פסנתרן, זמר ומנחה וכן בהוראה אקדמית.
הלחנה, כתיבה, עיבודים ותרגום.
דוד זבה כתב והלחין את האופרה "אליסה בארץ הפלאות" על פי סיפורו של לואיס קרול, עבור האופרה הישראלית שהעלתה אותה בניצוחו על בימתה ועל בימות רבות ברחבי הארץ, ובספטמבר בבית האופרה של וילנה בליטאית.
זבה כתב והלחין את האופרה "אמהות" המעניקה קול לנשים של ספר "בראשית", האופרה העלתה על בימת האופרה פרינג' במרכז תרבות מנדל, בפסטיבל האגם, באקדמיה למוסיקה בירושלים ובאופרה הישראלית וזכתה לשבחי הביקורות .
בין יצירותיו שבוצעו על הבמה: סוויטה לכינור ולתזמורת "שנות אור" -ביטוי מוזיקלי למחזור שירים שכתב בעקבות טיול שורשים כיומן מסע בזמן לחיים, לנופים ולניגונים שלפני השואה , סוויטה לפסנתר ותזמורת "מטריות בפריז" - הומאז' לקולנוע הצרפתי, מחזור שירים לסופרן וטנור "שיר השירים", מוזיקה לתיאטרון ועוד. הפרודיה ההומוריסטית על התפתחות האופרה והשיר האמנותי "אופרה בטירוף" שכתב והלחין הועלתה בביצועו כזמר כמופע סטנד-אפ יחיד בליווי הפסנתרנית אירית רוב, ומאוחר יותר בליווי חמש תזמורות שונות בארץ הועלתה מעל 150 פעמים והוקלטה וצולמה בכלי תקשורת בארץ ובעולם.
דוד זבה יצר מספר מופעי-קולאז' מוזיקליים: "אורפאוס פסיון" (לברית מקורית בעברית על פי אגדת אורפאוס למוזיקה מתוך יצירות ליטורגיות של באך), "חילול הקסם" (כתיבת לברית, עיבוד ותזמור על פי "חליל הקסם" של מוצרט), "הדיוות" (מופע סטנד-אפ אופראי עם הזמרות קרן הדר והילה בג'יו המתאר בהומור את הווי מאחורי הקלעים של עולם האופרה בצד ביצועים של אריות ושירים. המופע בוצע עם פסנתר וגם עם כמה תזמורות בניצוחו ובנגינתו של זבה).דוד זבה התקין מספר תרגומים ועיבודים של לברית לשירה בעברית של אופרות לקהילה ולילדים כגון: "סינדרלה" / רוסיני ו"הספר מהתקווה" על פי "הספר מסביליה" / רוסיני, "שיקוי האהבה" / דוניצטי, "כרמן בת"א" על פי "כרמן" / ביזה, "נישואי פיגארו" / מוצרט. יצירות אלו בוצעו על בימות ברחבי הארץ בניצוחו. הן תורגמו ועובדו כחלק ממפעל האופרה הישראלית להנגיש את היצירה האופראית לילדים, לאפשר הופעות אופרה ברחבי המדינה ולשלב בהן באופן פעיל את הקהילה.
היחסים בין המילים והמוזיקה בשיר האמנותי ובאופרה והדרך בה השיר הכתוב והלחן גואלים ומעצימים זה את זה העסיקו את זבה עוד מילדותו, הוא חקר אותם בעבודת המאסטר שלו והרבה לתרגם מאז אופרות ושירים אמנותיים המקשיבים למוזיקה ומותאמים לדרישות הביצוע הקולי על הבמה.
בין היצירות שתרגם בדרך זו ואשר בוצעו על בימת האופרה ועל בימות נוספות: "העטלף" / יוהאן שטראוס, "המבול של נח" / בנג'מין בריטן, "מקהלת העבדים" מתוך "נבוקו" / ג'וזפה ורדי, קטע מקהלה מתוך "הנערה מהמערב" / פוצ'יני, דואט מתוך "דון ג'ובאני" / מוצרט, דואט מתוך "לה טרוויאטה" / ג'וזפה ורדי, כעשרים לידר של ריכרד שטראוס, "שירים ומחולות של מוות" של מוסורגסקי, שירים של רחמנינוב , צ'ייקובסקי ועוד.
דוד זבה כתב מאות רבות של עיבודים ותזמורים עבור מיטב האמנים בארץ (יהורם גאון, ריטה, להקת כוורת, אתניקס, מיקי גבריאלוב, יונתן רזאל, דוד ד'אור ועוד רבים אחרים) שנוגנו על ידי כל התזמורות בארץ.
ניצוח.
דוד זבה מנצח בקביעות בארץ ובעולם על רפרטואר רחב של יצירות (מוזיקה קלאסית, מוזיקה מסרטים, שירים ישראלים, מוזיקה עממית, יהודית ועוד). בישראל ניצח על התזמורת הפילהרמונית הישראלית, התזמורת הסימפונית הישראלית ראשון לציון, התזמורת הסימפונית ירושלים, הסינפונייטה הישראלית באר שבע, תזמורת נתניה הקאמרית הקיבוצית, התזמורת הסימפונית חיפה, התזמורת הקאמרית רמת גן ותזמורת סימפונט רעננה.
בחו"ל ניצח זבה על התזמורת הפילהרמונית של סנקט פטרבורג ברוסיה, התזמורת הסימפונית של יוסטון בטקסס, התזמורת הסימפונית של ממפיס בטנסי, הסינפונייטה רומאנה באיטליה, התזמורת הפילהרמונית של באקו באזרבייג'ן, התזמורת הסימפונית של אלמטי בקזחסטן תזמורת הפסטיבל של יוהנסבורג בדרום אפריקה ועוד.
כמנצח באופרה הישראלית ניצח על הפקות של "הספר מסביליה", "לה טרוויאטה", "מנון לסקו", "אליסה בארץ הפלאות" ועל הפקות קהילתיות של "חליל הקסם", "שיקוי האהבה", "סינדרלה", וכמו כן על הפקות רבות וקונצרטים אופראיים רבים עם מיטב זמרי האופרה בארץ.
עם תזמורת סימפונט רעננה, שהוא מנצח הבית שלה, מופיע זבה בקונצרטים קלאסיים ברחבי הארץ, בהפקות משולבות עם הרכבים כליים שונים ועם מיטב הזמרים בישראל, בפרויקטים מיוחדים, בהופעות הצדעה ומחווה למלחינים ולמשוררים, בקונצרטי פארק, קונצרטים מודרכים לבתי ספר, טקסים לאומיים ועוד. על סימפונט רעננה ניצח זבה בסיורי קונצרטים לקנדה ולפולין ובתוכניות טלוויזיה כמו המעגל עם דן שילון.
מקהלות הזמר: "זמר לך", "שירן", "רון חולון" (ובעבר גם "כרמל" ו"אדם לאדם") הופיעו בניהולו ובניצוחו בפסטיבלים ותחרויות בינלאומיות וזכו בפרסים.
הערות שוליים.
[[קטגוריה:מוזיקאים ישראלים]]
[[קטגוריה:מעבדים מוזיקליים ישראלים]]
[[קטגוריה:מנצחים ישראלים]]
[[קטגוריה:מלחינים ישראלים]]
[[קטגוריה:זמרים ישראלים]]
[[קטגוריה:זמרי אופרה ישראלים]]
[[קטגוריה:זמרים ישראלים במוזיקה הקלאסית]]
[[קטגוריה:מלחינים ישראלים במוזיקה הקלאסית]]
[[קטגוריה:פסנתרנים ישראלים]]
[[קטגוריה:מנצחי אופרה]]
[[קטגוריה:ישראל: אופרה]]
[[קטגוריה:מתרגמים]]
[[קטגוריה:בוגרי מרכז חינוך ליאו באק]]
[[קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב]]
[[קטגוריה:בוגרי האקדמיה למוסיקה ולמחול בירושלים]]
[[קטגוריה:ישראלים שנולדו ב-1968]]
נייטרלי
ניטרלי
MyHeritage
MyHeritage היא חברת היי-טק ישראלית המפתחת פלטפורמה לגילוי, שימור ושיתוף היסטוריה משפחתית בטכנולוגיה של הצלבת מידע.
בחודש פברואר 2012 עברה החברה למשרדיה החדשים באור יהודה. ל-MyHeritage משרדים נוספים בתל אביב, קליפורניה ויוטה שבארצות הברית, בטורונטו שבקנדה ובקייב שבאוקראינה.
בנובמבר 2016 השיקה MyHeritage בדיקת DNA ביתית הנמכרת ברחבי העולם. תוצאות הבדיקות הגנטיות מאפשרות למשתמשים לאתר קרובי משפחה ולקבל מידע מפורט על מקורותיהם האתניים והגאוגרפיים.
בפברואר 2021 נמכרה החברה לקרן פרנסיסקו פרטנרס תמורת כ-600 מיליון דולר.
כיום יש ל-MyHeritage שלושה מיליארד פרופילים ו-41 מיליון אילנות יוחסין.
היסטוריה.
החברה נוסדה בשנת 2003 על ידי גלעד יפת (המשמש עד היום כמנכ"ל החברה) בביתו שבמושב בני עטרות. לאחר הצטרפותם של מספר עובדים, עברה החברה לווילה סמוכה במושב. מלאכת גיוס העובדים, כחלק מצמיחת החברה נמשכה, ובשנת 2012 העתיקה MyHeritage את מקום מושבה למשרדים באור יהודה.
ההשקעה הראשונה בחברה נעשתה ב-2005 על ידי יובל רכבי מ-BRM ואביב רייז, אשר השקיעו סכום של 700,000 דולר. ב-2006 השקיעה קרן Accel 15 מיליון דולר, ובשנת 2008, החברה גייסה 15 מיליון דולר מקרנות ההון-סיכון Index Ventures ו-Accel. באותה שנה רכשה MyHeritage את חברת Kindo, רשת חברתית משפחתית שהייתה פופולרית באירופה.
בדצמבר 2011 הושקה הגרסה הראשונה של אפליקציית המובייל של החברה, למכשירי אייפון ,אייפד, ו-Android. ב-2012 חצתה MyHeritage את הרף של מיליארד פרופילים באילנות היוחסין באתר. באותה שנה השיקה החברה את "™SuperSearch" – מנוע החיפוש שלה, המחפש ביותר מ-9 מיליארד רשומות היסטוריות.
בספטמבר 2012 הושקה טכנולוגיית ה-™Record Matching, שמשווה מיליארדי רשומות היסטוריות ל-3 מיליארד הפרופילים באילנות ביוחסין בשרתי החברה, ומדווחת על התאמה בין רשומה היסטורית לקרובים המופיעים באילן היוחסין שלו.
ב-2013 הכריזה MyHeritage על הוספת כל הרשומות ההיסטוריות ממפקדי האוכלוסין של ארצות הברית בשנים 1790–1940 למאגר הרשומות ההיסטוריות שברשותה. בנוסף, ב-2013 השיקה החברה את ה-Record Detective – טכנולוגיה המקשרת בין רשומה היסטורית בודדת לרשומות אחרות וקשרים באילנות יוחסין. הטכנולוגיה מגלה קשרים משפחתיים, על ידי הפיכת רשומה אחת למעין "דלת" לרשומות אחרות.